
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 02.10.2006

                      Nr.  Pl.x – 683/2006
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

              asupra propunerii legislative pentru modificarea Legii nr. 317/2004 privind Consiliul Superior la Magistraturii

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea Legii nr. 317/2004 privind Consiliul Superior la Magistraturii , trimis cu adresa  Pl.x 683 din 18  septembrie 2006, înregistrată sub nr. 31/1083 din  18  septembrie 2006.    
Potrivit prevederilor art. 75 din Constituţia României, republicată, şi ale art.92 alin. (8) pct.2 , din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ a avizat negativ iniţiativa legislativă, conform avizului nr. 539 din 14 aprilie 2006.

Guvernul, prin punctul său de vedere, transmis cu adresa nr. P.L.X 1318 din 20 aprilie 2006, nu susţine iniţiativa legislativă.

Consiliul Superior al Magistraturii a avizat negativ propunerea legislativă conform avizului transmis cu adresa nr. 369/L/2006.

Proiectul de lege supus dezbaterii are ca obiect de reglementare abrogarea alin. (3) al articolului 56 din Legea nr. 317/2004 privind Consiliul Superior al Magistraturii, considerându-se că indemnizaţia stabilită prin acest text pentru cei trei membrii de drept ai CSM nu se justifică, beneficiind astfel de o indemnizaţie de care beneficiază aleşi ai Consiliului care desfăşoară o activitate permanentă.

În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat propunerea legislativă susmenţionată, în şedinţa din 2 octombrie 2006, ocazie cu care s-a constatat că propunerea legislativă este lipsită de obiect întrucât OUG nr. 27/2006 privind salarizarea şi alte drepturi ale judecătorilor, procurorilor şi altor categorii de personal din sistemul de justiţie a abrogat prin art. 41  Ordonanţa de urgenţă a Guvernului nr. 177/2002 privind salarizarea şi alte drepturi ale magistraţilor, precum şi art. 56 din Legea nr. 317/2004 privind Consiliul Superior al Magistraturii. 

Din numărul total de 26 membri ai Comisiei juridice, de disciplină şi imunităţi au participat 14 deputaţi.

În urma examinării iniţiativei legislative şi a opiniilor exprimate de către membrii Comisie, s-a hotărât, cu unanimitate de voturi, să propună plenului respingerea propunerii legislative pentru modificarea Legii nr. 317/2004 privind Consiliul Superior la Magistraturii.

În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice. 

                   PREŞEDINTE,                                                     SECRETAR,

                  Sergiu ANDON                                                     George BĂEŞU

         Consilier,

Nicoleta Segărceanu

